**КОМИ РЕСПУБЛИКАСА ВЕСЬКӦДЛАН КОТЫРЛÖН ШУÖМ**

**Оланін стрӧитӧм либӧ ньӧбӧм вылӧ кредит босьтӧмкӧд йитчӧм рӧскод юкӧн компенсируйтӧмӧн Коми Республикаса республиканскӧй сьӧмкудйысь социальнӧй сьӧм сетан пӧрадок йылысь**

Коми Республикаса Веськӧдлан котыр шуис:

1. Вынсьӧдны Оланін стрӧитӧм либӧ ньӧбӧм вылӧ кредит босьтӧмкӧд йитчӧм рӧскод юкӧн компенсируйтӧмӧн Коми Республикаса республиканскӧй сьӧмкудйысь социальнӧй сьӧм сетан пӧрадок содтӧдын индӧм серти.

2. Индыны Коми Республикаса экономика сӧвмӧдан министерство тайӧ шуӧмлӧн 1 пунктын индӧм социальнӧй сьӧм сетӧм кузя удж котыртысьӧн.

3. Тайӧ шуӧм олӧмӧ пӧртӧм бӧрся видзӧдны Коми Республикаса Юралысьӧс вежысь – Коми Республикалӧн сьӧм овмӧсса министр В.А.Тукмаковлы.

4. Тайӧ шуӧмыс вынсялӧ сійӧс официальнӧя йӧзӧдӧмсянь дас лун кольӧм бӧрын.

Коми Республикаса Юралысь В.Гайзер

Сыктывкар

2012 вося косму тӧлысь 28 лун

182 №

ВЫНСЬÖДÖМА

Коми Республикаса Веськӧдлан котырлӧн

2012 во косму тӧлысь 28 лунся 182 №-а шуӧмӧн

(содтӧд)

Оланін стрӧитӧм либӧ ньӧбӧм вылӧ кредит босьтӧмкӧд йитчӧм рӧскод юкӧн компенсируйтӧмӧн Коми Республикаса республиканскӧй сьӧмкудйысь социальнӧй сьӧм сетан

**ПÖРАДОК**

1. Тайӧ Пӧрадокыс урчитӧ Коми Республика мутасын оланін стрӧитӧм либӧ ньӧбӧм вылӧ кредит босьтӧмкӧд йитчӧм рӧскод юкӧн компенсируйтӧмӧн социальнӧй сьӧм гражданалы сетан механизм (водзӧ – мынтӧмъяс).

2. Оланін стрӧитӧм да ньӧбӧм вылӧ кредит (водзӧ – кредит) босьтӧмкӧд йитчӧм рӧскодӧн тайӧ Пӧрадок могысь лоӧны гражданалӧн татшӧм рӧскод:

1) кредит босьтӧм вылӧ заявка кредитнӧй организацияӧн видлалӧм вылӧ;

2) кредитнӧй организацияӧн кредит сетӧм вылӧ;

3) кредит сетысь кредитнӧй организацияын тшӧт восьтӧм вылӧ;

4) ньӧбан олан жыр страхуйтан сёрнитчӧм оформитӧм вылӧ;

5) вӧрзьӧдны позьтӧм эмбур вылӧ инӧд да сыкӧд сделкаяс пасйӧм вылӧ канму пошлина мынтӧм вылӧ;

6) ньӧбан олан жыр донъялӧм вылӧ;

7) олан жыр ньӧбан-вузалан сёрнитчӧм оформитӧм вылӧ.

3. Сьӧм босьтны вермӧны граждана, кодъяс кырымалісны 2014 вося тӧвшӧр тӧлысь 1 лунысь эз сёрджык кредитнӧй органзациякӧд кредитнӧй сёрнитчӧм, медым босьтны сьӧм Коми Республика мутасын стрӧитны либӧ ньӧбны оланін (водзӧ – граждана) да кодъяс кредит босьтан кадӧ сулалӧны учётын да кодъясӧс урчитӧм ногӧн лыддьӧма нуждайтчысьясӧн 2005 во рака тӧлысь 1 лунӧдз олан условиеяс бурмӧдӧмын, либӧ кодъясӧс 2005 во рака тӧлысь 1 лун бӧрын лыддьӧма Россия Федерацияса оланін кодекслӧн 51 статьяӧн урчитӧм подувъяс серти олан жыръясын нуждайтчысьясӧн, мый сетӧны социальнӧй кӧртымӧ сетан сёрнитчӧмъяс серти, да кодъясӧс сувтӧдӧма учётӧ олан жыръясын нуждайтчысьясӧн, мый сетӧны социальнӧй кӧртымӧ сетан сёрнитчӧмъяс серти, либӧ кодъяс сулалӧны учётын оланін стрӧитӧм либӧ ньӧбӧм вылӧ субсидия (социальнӧй мынтӧм) босьтӧм вылӧ, мый артыштӧма «Оланін стрӧитӧм либӧ ньӧбӧм вылӧ социальнӧй мынтӧмъяс йылысь» Коми Республикаса Оланпаслӧн 1 статьяса 1 пунктӧн.

Та дырйи сьӧмыс сетсьӧ сэтшӧм случай дырйи, кор гражданинлӧн тӧлысся шӧркодь чӧжӧсыс (либӧ тӧлысся шӧркодь ӧтувъя чӧжӧс гражданинлӧн да мукӧд йӧзлӧн, кодъяслысь чӧжӧссӧ босьтӧны лыд вылӧ кредит урчитігӧн, да кодъяс кредитнӧй сёрнитчӧмъясын петкӧдчӧны заём ӧттшӧт босьтысьясӧн (водзӧ – заём ӧттшӧтш босьтысьяс), коді кӧсйӧ босьтны сьӧм, лоӧ 45 сюрс шайтысь оз унджык.

Тӧлысся шӧр чӧжӧссӧ арталӧны гражданалы (заём ӧттшӧтш босьтысьяслы) сетан кредит ыджда урчитӧм кузя кредитнӧй организациялӧн методика серти гражданинӧн (заём ӧттшӧтш босьтысьӧн) чӧжӧс йылысь юӧр артыштӧмӧн.

Тайӧ Пӧрадок серти сьӧм босьтӧм вылӧ инӧдыс сетсьӧ гражданинлы ӧтчыдысь.

4. Сьӧм босьтӧм могысь граждана сетӧны Коми Республикаса экономика сӧвмӧдан министерствоӧ (водзӧ – Министерство) 2014 вося тӧвшӧр тӧлысь 1 лунысь оз сёрджык бӧръясӧ пыртӧмӧн татшӧм документъяс:

1) сьӧм босьтӧм йылысь корӧм тайӧ Пӧрадок дорӧ 1 содтӧд серти форма кузя;

2) паспорт либӧ мукӧд документ, кутшӧмъяс эскӧдӧны гражданинӧс да сылысь Россия Федерацияса гражданствосӧ;

3) документъяс, кутшӧмъяс эскӧдӧны тайӧ Пӧрадоклӧн 2 пунктын индӧм рӧскодсӧ;

4) олан жыр ньӧбӧм-вузалӧм йылысь сёрнитчӧм, мый кырымалӧма урчитӧм пӧрадок серти, либӧ оланін пайӧн стрӧитӧмын (инвестируйтӧмын) участвуйтӧм йылысь сёрнитчӧм, мый кырымалӧма да пасйӧма оланпастэчаслӧн корӧмъяс серти (граждана, кодъяс стрӧитӧны ас керка, оз сетны);

5) кредитнӧй сёрнитчӧм, мый кырымалӧма Коми Республика мутасын оланін стрӧитӧм либӧ ньӧбӧм могысь;

6) гражданинлӧн (заём ӧттшӧтш босьтысьлӧн) чӧжӧс ыджда йылысь кредит сетысь кредитнӧй организациялӧн справка, мый артыштӧма, кор урчитӧма гражданалы (заём ӧттшӧтш босьтысьяслы) кредит ыдждасӧ;

Гражданин вермас аслас кӧсйӧм серти сетны меставывса асвеськӧдлан органӧ корӧмӧн:

1) документ сы йылысь, мый гражданинӧс урчитӧм ногӧн сувтӧдӧма учётӧ нуждайтчысьясӧн 2005 во рака тӧлысь 1 лунӧдз олан условиеяс бурмӧдӧмын, либӧ кодъясӧс 2005 во рака тӧлысь 1 лун бӧрын сувтӧдӧма учётӧ Россия Федерацияса оланін кодексӧн урчитӧм подувъяс серти олан жыръясын нуждайтчысьясӧн, медым лыддьыны гражданаӧс олан жыръясын нуждайтчысьӧн, мый сетӧны социальнӧй кӧртымӧ сетан сёрнитчӧмъяс серти, либӧ сувтӧдӧма учётӧ оланін стрӧитӧм либӧ ньӧбӧм вылӧ субсидия (социальнӧй сьӧм) босьтӧм вылӧ, мый артыштӧма «Оланін стрӧитӧм либӧ ньӧбӧм вылӧ социальнӧй мынтӧмъяс йылысь» Коми Республикаса Оланпаслӧн 1 статьяса 1 пунктӧн;

2) документ, мый эскӧдӧ олан жыр вылӧ эмбур инӧдсӧ (граждана, кодъяс стрӧитӧны ас олан керка, да граждана, кодъяс кырымалісны оланін пайӧн стрӧитӧм (инвестируйтӧм) йылысь сёрнитчӧм, оз сетны).

Сетӧм документъясысь копияяссӧ вӧчӧ Министерство, сьӧм босьтӧм йылысь корӧмӧн шыӧдчӧм лунӧ документъяслысь подлинникъяссӧ бӧр сетӧны гражданинлы да сетӧны расписка, кӧні индӧма примитӧм документъяс лыддьӧгсӧ да Министерствоӧ налысь воан кадпассӧ;

Сэтшӧм случай дырйи, кор сьӧм босьтӧм йылысь корӧмсӧ мӧдӧдӧма пошта пыр, сыкӧд пуктӧны документ копияяс, кутшӧмъясӧс индӧма тайӧ пунктса 2, 4, 6 пунктувъясын да дасӧд абзацын, подлиннӧй экземпляръястӧг. Пуктӧм документъяслӧн копияяслысь збыльлунсӧ эскӧдӧны индӧм случайын федеральнӧй оланпастэчасӧн урчитӧм пӧрадок серти.

Пошта (абу пошта) организация пыр корӧм да документъяс мӧдӧдӧм дырйи расписка оз сетсьы. Пошта (абу пошта) организация пыр мӧдӧдӧм документъяс сетан кадпасӧн лыддьыссьӧ Министерствоын найӧс пасъян кадпас.

5. Министерство примитӧ гражданинлысь корӧм да документъяс, мый индӧма тайӧ Пӧрадоклӧн 4 пунктын, налӧн локтан лунсянь 2 уджалан лунӧн пасйӧ сьӧм босьтны кӧсйысь гражданалысь корӧмъяс пасйӧм вылӧ журналын (водзӧ – пасйӧм вылӧ журнал) пӧрадкӧвӧй номер корӧмлы индӧмӧн корӧмлысь воан кадпас да кад артыштӧмӧн. Пасйӧм вылӧ журналсӧ колӧ вурны, индыны сылы номер да эскӧдны Министерстволӧн печатьӧн.

Сэтшӧм случай дырйи, кор гражданин оз сет ас кӧсйӧм серти документъяс, кутшӧмъясӧс индӧма тайӧ Пӧрадоклӧн 4 пунктса ӧкмысӧд да дасӧд пунктъясын, сэки Министерство корӧм да документъяс Министерствоын пасъян лунсянь 10 уджалан лунысь оз сёрджык ведомствокостса юӧрӧн вежласян пӧрадок серти корӧ татшӧм юӧр:

1) сы йылысь, мый гражданинӧс урчитӧм ногӧн сувтӧдӧма учётӧ нуждайтчысьясӧн 2005 во рака тӧлысь 1 лунӧдз олан условиеяс бурмӧдӧмын, либӧ кодъясӧс 2005 во рака тӧлысь 1 лун бӧрын сувтӧдӧма учётӧ Россия Федерацияса оланін кодексӧн урчитӧм подувъяс серти олан жыръясын нуждайтчысьясӧн, медым лыддьыны гражданаӧс олан жыръясын нуждайтчысьӧн, мый сетӧны социальнӧй кӧртымӧ сетан сёрнитчӧмъяс серти, либӧ сувтӧдӧма учётӧ оланін стрӧитӧм либӧ ньӧбӧм вылӧ субсидия (социальнӧй сьӧм) босьтӧм вылӧ, мый артыштӧма «Оланін стрӧитӧм либӧ ньӧбӧм вылӧ социальнӧй мынтӧмъяс йылысь» Коми Республикаса Оланпаслӧн 1 статьяса 1 пунктӧн);

2) олан жыр стрӧитӧм либӧ ньӧбӧм вылӧ кредит отсӧгӧн ньӧбан олан жыр вылӧ инӧд йылысь.

6. Быд гражданин серти, коді сетӧ сьӧм босьтӧм йылысь корӧм, лӧсьӧдсьӧ учёт делӧ, кытчӧ пуктӧны сьӧм босьтӧм вылӧ корӧмсӧ да документъяс, кутшӧмъясӧс индӧма тайӧ Пӧрадоклӧн 4 пунктын, а сідзжӧ ведомствокостса корӧмъяс вылӧ вочакывъяс, мый индӧма тайӧ Пӧрадоклӧн 5 пунктса мӧд абзацын.

7. Учёт делӧлы сетӧны номер, мый лӧсялӧ пасйӧм вылӧ журналын пӧрадкӧвӧй номер серти.

8. Сьӧм босьтӧм вылӧ кӧсйысь гражданинӧн сетӧм документъяссӧ, мый индӧма тайӧ Пӧрадоклӧн 4 пунктын, да ведомствокостса корӧмъяс вылӧ вочакывъяссӧ, мый индӧма тайӧ Пӧрадоклӧн 5 пунктса мӧд абзацын, тайӧ Пӧрадоклӧн корӧмъяслы лӧсяланлунсӧ видлалӧ Комиссия, мый котыртӧма Министерствоӧн (водзӧ – Комиссия). Комиссияӧ быд пырысьӧс вынсьӧдӧны Министерстволӧн решениеӧн. Комиссиялысь уджалан пӧрадоксӧ урчитӧны сыӧн вынсьӧдӧм уджаланарт вылӧ подуласьӧмӧн.

Гражданалысь корӧмъяссӧ видлалӧ Комиссия Министерствоын найӧс пасъян лунсянь 2 тӧлысьысь оз сёрджык.

9. Комиссия видлалӧ гражданаӧн сетӧм документъяссӧ пасйӧм вылӧ журналын налысь корӧмъяс пасъялан ӧчередь серти.

10. Сетӧм документъяс видлалан помшуӧмъяс серти Комиссия дасьтӧ гражданалӧн тайӧ Пӧрадоклӧн 3 пунктын индӧм корӧмъяслы лӧсяланлун (лӧсявтӧмлун) йылысь помшуӧм. Комиссиялысь помшуӧмъяссӧ оформитӧны сёрнигижӧдӧ Комиссиялысь заседание нуӧдан лунсянь 2 уджалан лунӧн.

11. Министерство Комиссиялысь помшуӧмъяс тӧд вылӧ босьтӧмӧн Комиссиялысь помшуӧм оформитан лунсянь 7 уджалан лунӧн примитӧ татшӧм решениеясысь ӧтиӧс:

1) сетны гражданинлы сьӧм сылысь ыдждасӧ индӧмӧн;

2) ӧткажитны сьӧм сетӧмын ӧткажитан помкасӧ индӧмӧн.

Решение примитан лунсянь 10 уджалан лунӧн Министерство мӧдӧдӧ гражданинлы сы серти решение примитӧм йылысь гижӧмӧн уведомление.

12. Гражданинлы сьӧм сетӧмын ӧткажитӧм йылысь решение примитӧ Министерство, кор эм татшӧм подувъяс:

1) сетӧ тайӧ Пӧрадоклӧн 4 пунктын индӧм документъяссӧ морт, кодлӧн тайӧ Пӧрадок серти сьӧм босьтны инӧдыс абу;

2) сетӧма тайӧ Пӧрадоклӧн 4 пунктын индӧм документъяссӧ 4 пунктлӧн меводдза абзацӧн урчитӧм кад торкалӧмӧн;

3) сетӧма абу став документсӧ, мый индӧма тайӧ Пӧрадоклӧн 4 пунктын.

Тайӧ пунктса 2 пунктув оз инмы гражданлы, кодъяс шыӧдчисны выльысь сьӧм босьтӧм йылысь корӧмӧн тайӧ Пӧрадоклӧн 13 пункт серти.

13. Гражданин, код серти примитӧма тайӧ Пӧрадоклӧн 12 пунктса 3 пунктув серти сьӧм сетӧмын ӧткажитӧм йылысь решение, аддзӧм тырмытӧмторъяс бырӧдӧм бӧрын вермӧ Министерствоӧн сы серти примитӧм решение мӧдӧдан кадпассянь квайт тӧлысьысь оз сёрджык выльысь шыӧдчыны сьӧм босьтӧм йылысь корӧмӧн документъяс пуктӧмӧн, мый артыштӧма тайӧ Пӧрадоклӧн 4 пунктын.

14. Гражданинлы сетан сьӧм ыдждасӧ артыштӧ Министерство тайӧ Пӧрадоклӧн 2 пунктын индӧм рӧскод ӧтувъя ыдждаысь 2/3 мында, да сійӧ оз вермы лоны 10 сюрс шайтысь унджык.

15. Сьӧм сетсьӧ Коми Республикаса республиканскӧй сьӧмкудйын лӧсялана финансӧвӧй во вылӧ артыштӧм сьӧм мында «Коми Республикаын оланін стрӧитӧм сӧвмӧдӧм (2011 - 2015 вояс)» торъя мога дыр кадся республиканскӧй уджтас йылысь» Коми Республикаса Веськӧдлан котырлӧн 2011 во сора тӧлысь 22 лунся 321 №-а шуӧм серти, пасйӧм вылӧ журналын сьӧм босьтӧм йылысь гражданалысь, кодъяс серти Министерствоын примитӧма сьӧм сетӧм да сылӧн ыджда йылысь решение, корӧмъяс пасъялан ӧчередьӧн.

16. Сьӧм сетсьӧ сійӧс гражданинлӧн тшӧт вылӧ вуджӧдӧмӧн, мый восьтӧма кредитнӧй организацияын, сьӧм босьтӧм йылысь корӧмын индӧм банковскӧй реквизитъяс серти.

17. Сьӧм сетӧм вылӧ Коми Республикаса республиканскӧй сьӧмкудйын артыштӧм рӧскод могмӧдсьӧ сьӧмӧн Министерствоӧн Коми Республикаса республиканскӧй сьӧмкудлӧн своднӧй сьӧмкуд роспись да Коми Республикаса республиканскӧй сьӧмкудлӧн кассӧвӧй план серти сьӧмкуд обязательствояслӧн урчитӧм лимитъяс мында.

18. Коми Республикаса республиканскӧй сьӧмкудысь сьӧм вуджӧдсьӧ Министерстволӧн лицевӧй тшӧтсянь, мый восьтӧма Коми Республиаса сьӧм овмӧс министерствоын, гражданалӧн тшӧтъяс вылӧ урчитӧм ногӧн сьӧм рӧскод мынтӧм да рӧштшӧт вылӧ Министерстволӧн заявкаяс вылӧ подуласьӧмӧн тайӧ Пӧрадок дорӧ 2 содтӧд серти форма кузя, мый вынсьӧдсьӧ Министерствоӧн гражданинлы сьӧм сетӧм йылысь решение Министерствоӧн примитан кадпассянь 30 уджалан лунӧн.

Рӧскод мынтӧм вылӧ заявка сетсьӧ Министерствоӧн Коми Республикаса сьӧм овмӧс министерствоӧ Министерствоӧн сьӧм ыджда вынсьӧдан лунсянь 5 уджалан лунӧн.

Сьӧмсӧ гражданалӧн тшӧт вылӧ вуджӧдӧ Коми Республикаса сьӧм овмӧс министерство тайӧ пунктса медводдза абзацын индӧм документъяс Министерствоӧн сетан лунсянь 3 уджалан лунӧн.

Оланін стрӧитӧм либӧ ньӧбӧм вылӧ

кредит босьтӧмкӧд йитчӧм рӧскод юкӧн компенсируйтӧмӧн

Коми Республикаса республиканскӧй сьӧмкудйысь

 социальнӧй сьӧм сетан пӧрадок дорӧ

1 СОДТÖД

Коми Республикаса экономика сӧвмӧдан министерствоӧ

гражданин\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_сянь,

 (ов, ним, вич)

коді олӧ татшӧм инпас серти:\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

паспорт серия\_\_\_\_\_\_\_\_\_\_\_\_№\_\_\_\_\_\_\_\_\_\_\_\_\_\_\_\_сетӧма

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 (коді да кор сетӧма документсӧ)

Чужан кадпас\_\_\_\_\_\_\_\_\_\_\_\_ВМР\_\_\_\_\_\_\_\_\_\_\_\_\_\_\_\_\_\_\_.

ПФР страхӧвӧй эскӧдангижӧд номер\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 (военнослужащӧйяслы – сійӧс эскӧдысь

 эскӧдангижӧд номер)

Йитчан телефонъяс\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(уджалан, гортса, мобильнӧй)

Социальнӧй сьӧм босьтӧм вылӧ

**КОРÖМ**

Кора сетны меным социальнӧй сьӧм рӧскод юкӧн компенсируйтӧмӧн, мый йитчӧ Коми Республика мутасын оланін стрӧитӧм либӧ ньӧбӧм вылӧ меӧн кредит босьтӧмкӧд

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ын

(кредитнӧй организация ним)

\_\_\_\_кад вылӧ \_\_\_\_\_тӧлысь «\_\_\_» лунся \_\_\_№-а кредитнӧй сёрнитчӧм серти.

Социальнӧй сьӧмсӧ кора вуджӧдны \_\_\_\_\_\_\_\_\_\_\_\_\_\_\_\_\_\_\_тшӧт вылӧ,

 (тшӧт номер)

мый восьтӧма\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(кредитнӧй организация ним)

Оланін стрӧитӧм либӧ ньӧбӧм вылӧ кредит босьтӧмкӧд йитчӧм рӧскод юкӧн комренсируйтӧмӧн социальнӧй сьӧм Коми Республикаса республиканскӧй сьӧмкудйысь сетан пӧрадокӧн, мый вынсьӧдӧма Коми Республикаса Веськӧдлан котырлӧн 2012 во косму тӧлысь 28 лунся 182 №-а шуӧмӧн, тӧдмаси.

Тайӧ корӧмкӧд пукта татшӧм документъяс (коланасӧ визьнитны):

1) паспорт (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) \_\_\_\_\_\_\_\_лист;

индыны мукӧд документ, мый эскӧдӧ шыӧдчысьӧс

2) документъяс, кутшӧмъяс эскӧдӧны кредит босьтӧмкӧд йитчӧм рӧскодсӧ;

3) олан жыр ньӧбан-вузалан сёрнитчӧм, мый кырымалӧма урчитӧм пӧрадок серти, либӧ кырымалӧм да оланпастэчаслӧн корӧмъяс серти пасйӧм оланін пайӧн стрӧитӧмын участвуйтан сёрнитчӧм (ас керка стрӧитысьяс оз сетны);

4) олан жыр вылӧ эмбур инӧд канмусянь пасйӧм йылысь эскӧдангижӧд (ас керка стрӧитысьяс да оланін пайӧн стрӧитӧмын (инвестируйтӧмын) участвуйтысьяс оз сетны);

5) кредитнӧй сёрнитчӧм, мый кырымалӧма Коми Республика мутасын оланін стрӧитӧм либӧ ньӧбӧм вылӧ сьӧм босьтӧм могысь;

6) гражданинлӧн (заём ӧттшӧтш босьтысьлӧн) чӧжӧс ыджда йылысь кредитнӧй организациялӧн справка, мый артыштӧма, кор урчитӧма гражданинлы (заём ӧттшӧтш босьтысьлы) кредит ыдждасӧ;

7) документ сы йылысь, мый гражданинӧс урчитӧм ногӧн сувтӧдӧма учётӧ нуждайтчысьясӧн 2005 во рака тӧлысь 1 лунӧдз олан условиеяс бурмӧдӧмын, либӧ кодъясӧс 2005 во рака тӧлысь 1 лун бӧрын сувтӧдӧма учётӧ Россия Федерацияса оланін кодекслӧн 51 статьяӧн урчитӧм подувъяс серти олан жыръясын нуждайтчысьясӧн, медым лыддьыны гражданаӧс олан жыръясын нуждайтчысьӧн, мый сетӧны социальнӧй кӧртымӧ сетан сёрнитчӧмъяс серти, либӧ сувтӧдӧма учётӧ оланін стрӧитӧм либӧ ньӧбӧм вылӧ субсидия (социальнӧй мынтӧм) босьтӧм вылӧ, мый артыштӧма «Оланін стрӧитӧм либӧ ньӧбӧм вылӧ социальнӧй мынтӧмъяс йылысь» Коми Республикаса Оланпаслӧн 1 статьяса 1 пунктӧн (сетӧ гражданин ас кӧсйӧм серти).

Ме сӧглас, медым Министерство прӧверитас юӧр, мый сетӧма тайӧ корӧмын да мый гижӧма пуктӧм документъясын.

20\_\_\_\_вося \_\_\_\_\_\_\_\_\_\_\_\_\_ «\_\_\_\_» лун

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(кырымпас) (кырымпас гӧгӧрвоӧдӧм)

Оланін стрӧитӧм либӧ ньӧбӧм вылӧ

кредит босьтӧмкӧд йитчӧм рӧскод юкӧн компенсируйтӧмӧн

Коми Республикаса республиканскӧй сьӧмкудйысь

 социальнӧй сьӧм сетан пӧрадок дорӧ

2 СОДТÖД

Оланін стрӧитӧм либӧ ньӧбӧм вылӧ кредит босьтӧмкӧд йитӧм рӧскод юкӧн компенсируйтӧмӧн социальнӧй сьӧм

**РÖШТШÖТ**

Рӧштшӧт кадпас:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| д/в № | Заём босьтысьлӧн ов, ним, вич | Мортӧс эскӧдысь документлӧн серия, номер | Кредит сетысь кредитнӧй организациялӧн ним | Кредитнӧй сёрнитчӧмлӧн номер да кадпас |  Ньӧбан-вузалан сёрнитчӧмлӧн (оланін пайӧн стрӧитӧмын (инвестируйтӧмын) участвуйтан сёрнитчӧмлӧн) кадпас, ньӧбан олан жырлӧн инпас | Кредит сетан кадпас | Сетӧм кредитлӧн ыджда (шайт) | Социальнӧй сьӧм вуджӧдӧм вылӧ гражданинлӧн банковскӧй реквизитъяс |  Оланін стрӧитӧм либӧ ньӧбӧм вылӧ кредит босьтӧмкӧд йитчӧм рӧскодлӧн ӧтувъя ыджда (шайт) | Социальнӧй сьӧм ыджда (10 гр. х 2/3, но 10000 шайтысь абу унджык) (шайт) |
| 1 | 2 | 3 | 4 | 5 | 6 | 7 | 8 | 9 | 10 | 11 |
|  |  |  |  |  |  |  |  |  |  |  |

(Рӧштшӧт вӧсна кывкутысь уполномочитӧм мортлӧн ов, ним, вич, чин, кырымпас).

Вуджӧдіс Кузнецова Н.А., 14 313 пас